Diari Oficial de la Generalitat Valenciana


Sumari del DOGV 8943, del 03-11-2020 (2020/9136)

DECRET 163/2020, de 30 d'octubre, del Consell, de modificació del Decret 103/2020, de 7 d'agost, del Consell, d'aprovació de les bases reguladores i de la concessió directa de subvencions a projectes d'inversió per a la reorientació de les capacitats productives de la indústria manufacturera valenciana per la Covid-19.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8943

Data del DOGV
:   03-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9136


Data del document
:   30-10-2020

Organisme emissor
:   Conselleria d'Hisenda i Model Econòmic

Tipus de document
:   Decret

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * Conselleria d'Hisenda i Model Econòmic
    * malaltia infecciosa
    * producte manufacturat
    * indústria de transformació
    * ajuda pública

DECRET 163/2020, de 30 d'octubre, del Consell, de modificació del Decret 103/2020, de 7 d'agost, del Consell, d'aprovació de les bases reguladores i de la concessió directa de subvencions a projectes d'inversió per a la reorientació de les capacitats productives de la indústria manufacturera valenciana per la Covid-19. [2020/9136]  
Mitjançant el Decret 103/2020, de 7 d'agost, del Consell, s'aproven les bases reguladores i la concessió directa de subvencions a projectes d'inversió per a la reorientació de les capacitats productives de la indústria manufacturera valenciana per la Covid-19 (DOGV 8894, 31.08.2020).  
En l'article 3, «Empreses beneficiàries i requisits», en l'apartat 1, subapartat b, s'estableix que la data de finalització del termini per a la justificació d'aquestes subvencions és el 30 de novembre de 2020.  
  
Donada la demora en la resolució d'alguns procediments es fa ineludible la necessitat d'ampliar el termini de presentació de la justificació, de manera que s'establisca un termini de justificació de subvencions apropiat perquè les empreses puguen realitzar l'actuació objecte de subvenció, dins del termini i en la forma escaient.  
En l'article 11, «Òrgan gestor, òrgan competent per a l'atorgament de les ajudes i comissió tècnica», en l'apartat 4, s'estableix que una persona funcionària de l'IVACE n'exercirà les funcions de secretaria i assistirà a les reunions de la comissió amb veu, però sense vot.  
Atés que l'IVACE, una entitat de dret públic i integrada en el sector públic instrumental de la Generalitat no disposa de personal funcionarial, és necessari eliminar la paraula funcionària, ja que en cas contrari no serà possible la constitució de la comissió tècnica, en concret, pel que fa a la figura de la Secretaria d'aquesta comissió.  
  
Per tot això, en virtut del que es disposa en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic i del conseller d'Economia Sostenible, Sectors Productius, Comerç i Treball, prèvia deliberació del Consell, en la reunió de 30 d'octubre de 2020,  
  
  
DECRETE  
  
Article 1. Modificació de l'article 3 del Decret 103/2020, de 7 d'agost, del Consell, d'aprovació de les bases reguladores i de la concessió directa de subvencions a projectes d'inversió per a la reorientació de les capacitats productives de la indústria manufacturera valenciana per la Covid-19  
Es modifica l'apartat 1.b de l'article 3 del Decret 103/2020, que queda redactat de la següent manera:  
«Article 3. Empreses beneficiàries i requisits  
1. Podran tindre la consideració d'empreses beneficiàries, les empreses, siga quina siga la seua grandària i forma jurídica, que complisquen, a més dels requisits per a obtindre la condició de beneficiària que amb caràcter general s'estableixen en l'article 13 de la Llei 38/2003, de 17 de novembre, general de subvencions, els següents:  
(...)  
b) Desenvolupar o haver executat un projecte d'inversió durant el període comprés entre la declaració de l'estat d'alarma mitjançant Reial decret 463/2020, de 14 de març, i el 30 de novembre de 2020. La data de finalització del termini per a la justificació d'aquestes subvencions és el 27 de gener de 2021. En qualsevol cas, aquest termini i les seues possibles pròrrogues no podrá superar els sis mesos següents a la data de concessió de l'ajuda. Un projecte d'inversió es considera completat quan l'òrgan gestor l'accepte com a tal. En cas que no es complisca el termini de sis mesos, per cada mes de retard es reembossarà el 25 % de l'import de l'ajuda concedida en forma de subvencions directes o avantatges fiscals, tret que el retard es dega a factors aliens al control de la beneficiària de l'ajuda. Si es respecta el termini, les ajudes en forma de bestretes reembossables es transformaran en subvencions; en cas contrari, la bestreta reembossable es reembossarà en trams anuals iguals en un termini de cinc anys a partir de la data de concessió de l'ajuda.»  
  
  
Article 2. Modificació de l'article 11 del Decret 103/2020, de 7 d'agost, del Consell, d'aprovació de les bases reguladores i de la concessió directa de subvencions a projectes d'inversió per a la reorientació de les capacitats productives de la indústria manufacturera valenciana per la Covid-19  
Es modifica l'apartat 4 de l'article 11 del Decret 103/2020, que queda redactat de la següent manera:  
«Article 11. Òrgan gestor, òrgan competent per a l'atorgament de les ajudes i comissió tècnica  
(...)  
4. La Presidència de la comissió tècnica correspondrà a la persona titular de la Direcció General de Model Econòmic, Finançament i Política Financera. Com a vocals actuaran dues persones designades per la persona titular de la Direcció General de Model Econòmic, Finançament i Política Financera, i altres dues persones designades per la persona titular de la Direcció de l'Institut Valencià de Competitivitat Empresarial (IVACE), totes elles amb rang mínim de direcció de secció.  
  
La comissió tècnica podrà ser assistida pel personal tècnic o expert en matèria sanitària que es considere convenient per a valorar adequadament els productes per als quals se sol·licita la subvenció.  
Una persona de l'IVACE exercirà les funcions de secretaria i assistirà a les reunions de la comissió amb veu, però sense vot.  
El funcionament d'aquesta comissió es regirà pel que es disposa en el capítol II del títol preliminar de la Llei 40/2015, d'1 d'octubre, de règim jurídic del sector públic.»  
  
Article 3. Efectes  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
  
Article 4. Recursos  
Contra aquest decret, que posa fi a la via administrativa, es podrà interposar recurs potestatiu de reposició en el termini d'un mes des de la publicació d'aquest, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de la interposició de qualsevol altre recurs que s'estime oportú.  
  
  
València, 30 d'octubre de 2020  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic,  
VICENT SOLER I MARCO  
  
El conseller d'Economia Sostenible,  
Sectors Productius, Comerç i Treball  
RAFAEL CLIMENT GONZÁLEZ